Райнер Мария Рилке
Ноемврийски ден

Превод от немски: Петър Велчев, 1979

chitanka.info

Хладна есен този ден обвива,

радостните звуци са смълчани.

Бият пак за упокой камбани

откъм църквата, в мъглата сива.

Дим над мокри покриви и порти.

Бурята на свирещата зима

в печката ми с ледни пръсти взима

на смъртта последните акорди.

1895

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.